CRIDA URGENT - 22 de setembre del 2022

#### XINA

#### Huang Xueqin, doblement condemnada per haver defensat els drets de les dones

Huang Xueqin és una periodista i militant feminista que va llançar el moviment #MeToo a Xina. Per aquesta raó, i per haver publicat a l’època escrits sobre les manifestacions pro-democràcia a Hong Kong, ja va ser objecte d’una primera detenció al 2019. Ha estat detinguda arbitràriament de nou un any i mig després, acusada «d’incitació a la subversió de l’estat».

#### Un procediment marcat pel secret, obstacle a l’exercici de drets fonamentals

El 19 de setembre del 2021, Huang Xueqin va ser detinguda a Guangzhou quan es preparava per anar- se’n l’endemà al Regne Unit per a continuar-hi els seus estudis. La família de Huang Xueqin va quedar sense notícies seves durant unes quantes setmanes abans de rebre un avís de detenció. No va ser fins després de sis mesos de detenció en condicions desconegudes, que el seu cas va ser finalment sotmès al procurador de Guangzhou, període durant el qual no va estar en mesura de defensar-se. Després, va ser privada de la visita de la seva advocada, la qual va ser ràpidament revocada del cas, via un correu l’autenticitat del qual està en dubte, puix les dues dones mantenien contactes propers, i perquè aquesta decisió es va prendre solament dues setmanes després de la seva designació. L’advocada ha intentat que Huang Xuequin li confirmés personalment, però la visita li ha estat refusada per les autoritats penitenciàries: sembla. doncs, que la revocació ha estat forçada. Així, després de la detenció, la periodista ha estat privada de visites de la família i d’un recurs a l’ajuda jurídica, amb l’advocat que finalment li han assignat d’ofici les autoritats de Guangzhou.

En conseqüència, resulta que Huang Xueqin ha patit nombroses violacions dels seus drets: desaparició forçada, procediment judicial inic que no respecta els estàndards internacionals dels drets humans sobre un procés just, etc., pels quals té dret a una reparació. L’ACAT-França, al costat d’altres ONG, demana que les autoritats xineses l’alliberin immediatament i sense condicions, que pugui comunicar amb els seus parents i recórrer a una ajuda jurídica.

#### Doble condemna per fets similars

Huang Xueqin ha estat detinguda al mateix temps que Wang Jianbing, un defensor compromès en la defensa del dret al treball i dels drets de les persones handicapades, coses assimilables. Però han estat objecte de tractes diferents: Wang Jianbing ha pogut trobar-se amb el seu advocat tres vegades i ha recuperat el dret de correspondència en detenció. Sembla que aquesta diferència de tracte resulta del seu compromís en favor dels drets de les dones i del moviment #MeToo, que la presenta com acusada principal en aquest cas, encara que ja havia estat detinguda al 2019 per aquests motius i purgat la pena. No obstant, les autoritats xineses no esmenten els càrrecs contra ella: si les autoritats afirmen que aquesta segona detenció és deguda només a la seva participació a les reunions setmanals amb Wang Jianbing, presentades com reunions polítiques subversives, sembla que realment la periodista és perseguida de nou com a defensora dels drets de les dones, i més beneficiant-se d’una notorietat internacional.

#### Una voluntat de fer callar les reivindicacions en favor dels drets de les dones

La detenció de Huang Xueqin s’inscriu en un context de repressió contra les militants feministes a Xina. Malgrat que Xina té ratificada la Convenció de l’ONU sobre l’eliminació de totes les formes de discriminació contra les dones (CEDAW), des del 2015 un nombre creixent d’organitzacions de defensa dels drets de les dones són objecte de repressió per part de les autoritats, per a fer callar les seves reivindicacions.

Adjuntem dues propostes de carta (segells de 1,75 y 0,75 euros, respectivament). Fax de l’ambaixada: 915 192 035